S p r á v a
zo zahraničnej pracovnej cesty

1.	Účastník ZPC:
			
Titul, meno a priezvisko:	RNDr. Boris Ďuriš	
Pracovisko:	UIPŠ, ŠVS Bratislava	
Pracovné zaradenie:	Riaditeľ odboru	
Znalosť jazykov:	AJ, NJ
	
Titul, meno a priezvisko:	Mgr. Hana Kotlárová	
Pracovisko:	UIPŠ, odd. Rozvoj informatizácie regionálneho školstva	
Pracovné zaradenie:	Vedúca oddelenia	
Znalosť jazykov:	NJ	

2. Zahraničná pracovná cesta:
Štát:	Nemecko	
Mesto:	Berlín	
Vykonaná v doch:	5.10.-7.10.2011	
Prijímajúca organizácia:	Global Education Technology Summit	
Účel cesty:	Účasť na konferencii o nových technológiách vo vzdelávaní.	
Spôsob financovania:	Náklady na cestovné a príspevok na stravu  hradí vysielajúca organizácia, ubytovanie hradí usporiadateľ.	
		
3. Rámcový program pobytu: 
5.10.2011 v poludňajších hodinách transport do Berlína (prekročenie hranice o 10:00), 	večer o 19.00 účasť na úvodnom privítaní.
6.10.2011 konferencia GETS 2011 od 8.00 do 17:45.
7.10.2011 pokračovanie konferencie 8:00 do 16:00.
	Návrat do Bratislavy, prekročenie hranice o 22:15.
4. Stručný priebeh rokovaní, resp. študijného pobytu:
Konferencia sa uskutočnila za účasti zástupcov 36 krajín. Témou  bolo:
-	súčinnosť nových technológii vo vzdelávaní,
-	príprava a podpora pedagógov,
-	dištančné vzdelávanie, vzdelávanie zdravotne znevýhodnených, integrácia a spolupráca,
-	nové hranice a inovácie v oblasti IKT a vzdelávania,
-	iniciatívy a projekty v oblasti vzdelávacích technológii, prípadové štúdie,
-	metodológia, vývoj a techniky zavádzania technológií,
-	integrácia technológií v oblasti pedagogiky a didaktiky
-	iniciatívy vo vzdelávaní v rôznych oblastiach – zdieľanie informácií účastníkov.

Na konferencii prezentovala Nancy Knowlton (Kanada) vízie využívania technológií, ich prepojenie a možnosti využívania v bežnom prostredí školy, domácnosti a bežného života.
Alexandra Dunn (Kanada) prezentovala praktické ukážky využívania interaktívnych zariadení pri vzdelávaní zdravotne znevýhodnených žiakov, možnosti integrácie, socializácie s využitím iPad, Nintendo DS, laptop, interaktívnej  tabule.
Giacomo Guaraldi (Taliansko) prezentoval využitie 36 multimediálnych tabúľ v prostredí VŠ Modena. Proces zahájili analýzou potrieb učiteľov, následne vytvorili stratégie pre učiteľov a školenia na využívanie technológie. Študenti si využitím bluetooth a wifi mohli nahrávať prednášky. Proces pokračuje pravidelnými stretnutiami učiteľov a technikov technológie interaktívnych zariadení, vzniká úložisko digitálneho obsahu. Skúsenosti s realizáciou projektu využili v Keni. 
Bob Hofman (Holandsko) – www.ict-edu.nl , www.globalteenager.org prezentoval možnosti  v oblasti celoživotného vzdelávania učiteľov, spolupráca medzi školami zo 42 krajín pri riešení projektu o druhej svetovej vojne.
Darja Znidarsic (Slovinsko) – prezentovala spôsoby kooperácie a prezentácie interaktívnych projektov s využitím interaktívnych technológií (komunikácia – videokonferencie), prínos je spolupráca, tolerancia (zložitá komunikácia s krajinami Afriky z dôsledku nedostatku energií), dôležitosť jazykových znalostí. Možnosť zúčastniť sa na spoločných projektoch.
Helen Honisett (USA) – prezentácia technológie o zmenách vo vzdelávacích kompetenciách, videokonferencie http://blogs.cisco.com/category/education/

David Lapides (Kanada) – informoval o potrebe tvorby flexibilného vzdelávacieho prostredia, vzdialená spolupráca a tvorba edukačného digitálneho materiálu. 
Sharon Tonner (Anglicko) – potreba systematicky vzdelávať pedagógov do prostredia, na ktoré neboli pripravovaní, bez dôsledného a systematického vzdelávania pedagógov nie je možné implementovať nové technológie do školského prostredia.
Steve Dindeen (Anglicko) – systém 10 – 20 – 70 – 10 % školenia – 20 % výmena skúseností – 70 % zdieľanie informácií (digitálneho obsahu) www.fusion-universal.com/smart , www.tpck.org
Jeff Mao (USA) – projekt federálneho štátu Main o bezplatnom vybavení škôl laptopmi (NTB) – pre každého študenta v počte cca 72 000 ks  http://maine121.org.   a skúsenosti s manažovaním projektu, vybavením NTB regionálnym obsahom, pravidlami používania (neprístupný chat pre študentov), servisovaním, tvorbou výkladového slovníka najpoužívanejších termínov  z oblasti technológií, pedagogiky, obsahu znalostí. 
Phil Quirke (Arabské Emiráty) – využitie technológií v oblasti jazykového vzdelávania – anglický jazyk, www.tesl-ej.org/wordpress, zručnosť diskutovať, prezentovať, zdieľať vedomosti, využívanie wikipage.
Jana Vejvodová a Lucia Rohlíková (Česká republika) – prezentácia kurzu o používaní interaktívnej tabule pre pedagógov, elearning, autotesty, vytvorená stupnica používateľskej úrovne znalostí ovládania technológií  www.kompetentniucitel.cz .
Ludvik Topolak (Slovinsko) – využitie interaktívnych vzdelávacích technológií pre učiteľov, vznik 22 inovačných centier, kde partnermi sú univerzity s otvoreným členstvom pre všetky školy so záujmom o vzdelávanie sa.
Jose Hernandez Ganan (Španielsko) – prezentácia vzdelávacieho centra RED XXI. Do procesov vzdelávania je zapojená škola aj rodina, www.educa.jcyl.es/es , vznikajú tréningové programy, workshopy, online kurzy, dôležitá je informovanosť o nevhodnom obsahu na nete.
Ryszard Ruminski (Poľsko) – projekt s cieľom implementovať ICT do bežného vyučovania – do tried. Použité kroky sú: hardvérová implementácia, tréning učiteľov, školenia v školiacich centrách, distribúcia obsahu, vznik platformy na výmenu informácií (regionálna, miestna a školská úroveň), využite finančných zdrojov EÚ, lokálnej štátnej správy, partnerov projektu. Obsah vzdelávania vzniká v spolupráci s univerzitami.
Don Jose Luis Mira Lema (Španielsko) prezentácia vzdelávacieho systému, finančných zdrojov nikdy nie je dostatok, ale je potrebné ich hľadať a spájať zdroje (fondy EÚ, štátna správa). Projekt ABALAR zabezpečil pre školy NTB a wifi pripojenie, kurzy zabezpečuje 298 koordinátorov a 400 učiteľov na používanie LINUX, GIMP, web Dynamics, Moodle, coppermine, OpenOffice, Ardora, softvéry knižníc a využitie interaktívnych technológii – tabule. Cieľom je vzdelaný a kompetentný učiteľ, dostatočný digitálny obsah, kvalitná infraštruktúra tried, podpora miestnej štátnej správy, zdieľanie vytvoreného digitálneho obsahu – bezpapierové učebnice, podpora a spolupráca rodiny. 
Christopher Freschi (Francúzsko) – prezentácia experta na jazykové vzdelávanie, predstavil myšlienku, že technológie sú revolúcia aj evolúcia, zdroje digitálneho obsah: piesne, krátke filmy, website, www.cavilam.fr ,  využívanie vlastného televízneho kanálu. 
5. Odporúčané závery:
V prípade centrálnych distribúcií je nutné zabezpečiť školenie pre budúcich užívateľov interaktívnych tabúľ. Nestačí len ukážka ako sa „stláčajú gombíky“. Pri realizácii projektov je dôležité na začiatku definovať očakávania na funkčnosť. Je nutné zabezpečiť kvalitný digitálny obsah pre efektívne nasadenie IWB. 
6. Prehľad prinesenej dokumentácie a miesto jej uloženia:
Materiály sú na uvedených adresách. 
7. Osobitne vyhodnotený očakávaný prínos ZPC:
Inšpirujúce ukážky možného využitia IWB tabúľ z rôznych krajín sveta. 
8. Spôsob zverejnenia výsledkov ZPC, prenos získaných informácií:
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach MŠVVaŠ SR.
Súhlasím so zverejnením správy na internete
Správu vypracoval: 		RNDr. Boris Ďuriš, Mgr. Hana Kotlárová
Dátum: 			Bratislava,  október 2011

Správu schválil: 		PaedDr. Roman Baranovič, generálny riaditeľ ÚIPŠ